Vermis mortis Mongolicus

Vermis mortis Mongolicus (Mongolice олгой-хорхой, olgoi-khorkhoi 'vermis intestini crassi') est opinabile invertebratum quod in Deserto Gobio inveni dicitur. Plerumque autem inter cryptidas numeratur, animal de quo species et nuntii disputantur.

Vermis est res variarum narrationum ab indigenis Mongolicis relatarum, sicut facultas acidi vomendi quod tactum aliquod in flavum vertit et erodit (quod hominem interficeret),Harris 2007. ac facultas per defluxionem electricam procul necandi.Harris 2007.

Indigenae Gobienses diu fabulas enarraverunt de olgoi-khorkhoi. Animal autem animos hominum Occidentalium ad sese primum convertit propter librum On the Trail of Ancient Man Roy Chapman Andrews (1926), palaeontologi Americani. Cui fabulae cuiusdam monstri quas in concursu magistratuum Mongolicorum audiverat non persuaserunt: "Nemo qui aderat animal umquam viserat, sed omnes id exsistere firme credebant, quod subtiliter describebant."Anglice: "None of those present ever had seen the creature, but they all firmly believed in its existence and described it minutely."Davis 2009.

 Species 
Vermis rutilans describitur, corpore lato a 0.6 ad 1.5 metra longo.Shuker 2003..Davis 2009.

Roy Chapman Andrews, explorator, periclitator, et naturalista Americanus qui director Musei Americani Historiae Naturalis merebat, in libro On the Trail of Ancient Man (1926) Damdinbazar, primum ministrum Mongoliae, citat, qui anno 1922 vermem allergorhai-horhai sic descripserat:
"Formam farciminis similis circa duo pedes longi habens, nec caput nec crus habet, et tam venenosus est quam tactus tantum mortem praesentem significat. Desolatissimas Deserti Gobii regiones habitat.Anglice: "It is shaped like a sausage about two feet long, has no head nor leg and it is so poisonous that merely to touch it means instant death. It lives in the most desolate parts of the Gobi Desert."

Andrews anno 1932 hanc famam iterum edidit, in libro The New Conquest of Central Asia, ubi addidit: "Tradunt vermem in aridissimis et harenosissimis Deserti Gobii occidentalis regionibus habitare." Andrews ipse animal non verum esse credidit.

 Sandworm

 Notae 

 Bibliographia 
 Davis, Lauren. 2009. The Hunt for the Mongolian Death Worm Begins Anew. 28 Iulii.
 Harris, Daniel. 2007. The Mongolian death worm. 6 Iunii.
 Shuker, Karl. 1996. The Unexplained. Londinii: Carlton Books. ISBN 1-85868-186-3.
 Shuker, Karl. 2003. The Beasts that Hide from Man. Novi Eboraci: Paraview. ISBN 1-931044-64-3.

 Nexus externi 

 "Drabblecast B-Sides 9 – In Search of the Mongolian Deathworm: The Complete Nature Documentary Miniseries," www.drabblecast.org (The Drabblecast)
 "The Mongolian Death Worm," www.virtuescience.com
 Progressus expeditionis 2005, www.deathworm.co.uk (Cryptoworld)
 "Scientists Search for Mongolian Death Wor,." news.mongabay.com (Mongabay.com, 3 Maii 2005)
 "In search of the mythic Gobi death worm," www.e-mongol.com (The Best of Mongolia, de expeditione 2005)
 "Mongolian Death Worm (or Olgoi-Khorkhoi)," www.newanimal.org (The Cryptid Zoo]
 "Super Mega Worm for iOS and Android," deceasedpixel.com (pellicula animata de verme)

Categoria:Cryptidae
Categoria:Mythologia
Categoria:Mongolia